**TECHNICKÁ SPRÁVA**

Názov stavby **ZNížENIE ENERGETICKEJ NÁROČNOSTI S VYUŽITÍM BIOMasy – kultúrny dom mníŠek nad popradom**

Objekt **SO.01 ZATEPLENIE KULTÚRNEHO DOMU**

Miesto stavby **MNÍŠEK NAD POPRADOM, PAR. ČÍSLO CKN26**

**OKRES STARÁ ĽUBOVŇA**

Investor stavby **OBEC MNÍŠEK NAD POPRADOM č.126, 065 22**

Zodp. projektant **Ing. Alžbeta Volařiková**

**Zimná 109**

**064 01 Stará Ľubovňa**

Vypracoval **Ing. Eva Šebrová**

Stupeň dokumentácie **Projekt stavby pre stavebné povolenie**

***1. EXISTUJÚCI STAV***

Predmetný kultúrny dom sa nachádza v obci Mníšek nad Popradom v okrese Stará Ľubovňa. Kultúrny dom bol zrealizovaný z keramických tvárnic o hrúbke obvodovej steny 450 mm. Prístup k nemu je z miestnej komunikácie a v jeho okolí sa nenachádzajú žiadne chránené porasty a stavby, prípadne trasy nadzemných vedení.

Kultúrny dom je jednopodlažný s konštrukčnou výškou 3,5 m, zastrešený sedlovou strechou s polvalbami, kde strešnú krytinu tvorí falcovaný plech.

***2. BÚRACIE PRÁCE***

Pred zahájením búracích prác je potrebné:

- vykonať prieskum stavu objektu okolia

- zistiť trasovanie prípojok na technickú infraštruktúru územia

- zistiť a zdokumentovať stav susedného rodinného domu na parcele č. 709

- vymedziť ohrozený priestor a zabezpečiť ho proti vstupu nepovolaných osôb

- objekt odpojiť od technickej infraštruktúry územia (elektrická energia, voda) a zabez

pečiť, aby sa nedali používať.

- pre potreby búracích prác zriadiť samostatný elektrický kábel cez staveniskový roz

vádzač elektrickej energie.

Búracie práce budú pozostávať z demontáže zariaďovacích predmetov, vyvesenia dverného krídla a odstránenie dvernej zárubne s rozšírením dverného otvoru. Ďalej sa vybúra tehlová deliaca priečka po celej výške. V poslednej etape sa vybúrajú konštrukcie podláh a podkladný betón.

Zabudované trámy odstraňovať až vtedy, ak nebudú zaťažované inou konštrukciou (krovom, murivom, podlahovou konštrukciou).

Búranie vonkajších stien vykonávať vždy z vonkajšej strany objektu. Je zakázané strhávať steny a piliere pomocou pák a zdvihákov

Únosnosť vodorovných konštrukcií zvýšiť podperami. Uvoľniť stropné konštrukcie od ostatných konštrukcií pred ich búraním.

Pri búracích prácach je potrebné postupovať v súlade s bezpečnostnými predpismi pre búranie budov, postupovať od strechy k základovým konštrukciam. Pred búraním deliacich konštrukcií priečok sa presvedčiť, či nemajú nosnú funkciu.

Zabrániť vznikaniu nadmernej prašnosti a znečisťovaniu okolitých pozemkov a budov kropením rozoberaných konštrukcií vodou. Stavebný odpad je potrebné triediť na stavenisku a odvážať na riadené miestne príslušné skládky tuhého domového odpadu, resp. na miesta, ktoré určí správca územia. Pokiaľ sa pri búracích prácach vyskytne prítomnosť nebezpečného odpadu, je potrebné ho vyviezť na skládku nebezpečného odpadu.

Búracie práce vykonávať ručne, resp. s malou ručnou mechanizáciou (elektrické búracie kladivá, benzínové, resp. elektrické ručné píly). Pneumatické zbíjacie kladivá použiť len pri búraní základových konštrukcií.

***3. LIKVIDÁCIA A MNOŽSTVÁ STAVEBNÉHO ODPADU:***

Pri výstavbe bude vznikať stavebný odpad, ktorý je zaradený na základe katalógu odpadov Vyhlášky MŽP SR č.284 z 11.6.2001. Zmes muriva, betónu, obkladačiek a pod. bude likvidovaný na TKO v Starej Ľubovni.

***4. PRACOVNÉ PROSTREDIE, BEZPEČNOSŤ PRI PRÁCI***

*a) Všeobecné a spoločné požiadavky na stavebné práce.*

- dodávateľ búracích prác musí viesť evidenciu pracovníkov nastupujúcich do práce resp. z práce odchádzajúcich

- dodávateľ búracích prác je povinný vybaviť pracovníkov osobnými ochrannými pomôckami a prostriedkami

- dodávateľ búracích prác zabezpečí príslušný rozsah školení pracovníkov stavby

- Stavenisko a ostatné súvisiace objekty a prekážky označiť v zmysle uvedených predpisov výstražnými tabuľkami, značkami, prípadne aj svetelnou signalizáciou v zmysle STN 34 3510

- Vykonávaním prác môžu byť poverení len pracovníci s platným oprávnením pre činnosti vyžadujúce oprávnenie. U ostatných musia byť poverení organizáciou. Pred začatím prác musia byť všetci pracovníci preukázateľne poučení o podmienkach bezpečnej práce, požiarnej ochrane, zaškolení na vykonávanie určených prác a vybavení potrebnými OOPP.

- Stavenisko bude oplotené súvislým oplotením.

- Vstup na stavenisko bude uzatvárateľný a uzamykateľný s označením o zákaze vstupu nepovolaných osôb

- prekážky vyššie ako 0,10 m budú zabezpečené únosným prejazdom

- plochy na skladovanie stavebnej sutiny musia byť vopred pripravené /urovnané, odvodnené, spevnené /

- sypký materiál je možné vŕšiť max. do výšky 2,00 m

- kusový materiál možno ukladať max. do výšky 1,50 m

- pred zahájením búracích prác / hrubých terénnych úprav /je nutné zrealizovať a vyznačiť vytýčenie všetkých jestvujúcich podzemných inžinierskych sietí

- výkopy po odstránení základových konštrukcií, pred ich zasypaním, zabezpečiť proti pádu osôb / zakryť, ohradiť, zneprístupniť a zriadiť prechody min. 0,75 resp. 1,50 m široké

- vstup pracovníkov do ohrozeného priestoru pri prenášaní bremien je zakázaný

- pre využívanie stavebných strojov na staveniskách platia osobitné predpisy a stavebno-technologické postupy, obsluha dtto.

*Bezpečnosť a ochrana zdravia pri práci*

Pre zabezpečenie realizácie stavebných prác je potrebné dodržiavať platné legislatívne predpisy v oblasti bezpečnosti a ochrany zdravia pri práci ako i požiarnej ochrany. Práce a pracoviská musia byť zaistené pred prípadným vznikom pracovných úrazov , porúch a havárií technických zariadení. Z legislatívnych predpisov sa jedná o dodržiavanie a uplatňovanie týchto predpisov a ustanovení :

- Zákon NR SR č. 311/2001 Z.z. Zákonník práce

- NV SR č. 204/2001 Z.z. o minimálnych bezpečnostných a zdravotných požiadavkách pri práci s bremenami

- NV SR č. 201/2001 Z.z. o minimálnych bezpečnostných a zdravotných požiadavkách na pracovisko

- NV SR č. 159/2001 Z.z. o minimálnych bezpečnostných a zdravotných požiadavkách pri používaní pracovných prostriedkov

- Pokyny MZ SR č. 13/1986 pre vykonávanie hygienického dozoru na pracoviskách a vyhlasovanie rizikových prác

- Vyhláška SÚBP a SBÚ č. 111/1975 Zb., o evidencií a registrácií pracovných úrazov a o hlásení prevádzkových nehôd (havárií) a porúch technických zariadení v znení vyhlášky č. 483/1990 Zb.

- Smernica MZ SSR č. 17/1970 o posudzovaní zdravotnej spôsobilosti na prácu (smernica zverejnená vo vestníku MZ SSR č.18/1970), v znení smernice č. 8/1972, registrovaná v čiastke č. 13/1972 Zb.

- Vyhláška MV SR č. 225/2004 Z.z., ktorou sa vykonávajú niektoré ustanovenia zákona č. 315/1996 Z.z. o premávke na pozemných komunikáciách

- Zákon NR SR č. 121/2004 Z.z. o pracovnom čase a dobe odpočinku v doprave

- Vyhláška MV SR č. 79/2004 Z.z. o vykonávaní kontroly protipožiarnej bezpečnosti pri prevádzkovaní elektrických zariadení

- Vyhláška MPSVR SR č. 718/2002 Z.z. na zaistenie bezpečnosti a ochrany zdravia pri práci a bezpečnosti technických zariadení

- NV SR č. 510/2001 Z.z. o minimálnych bezpečnostných a zdravotných požiadavkách na stavenisko

- Zákon NR SR č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla

- Vyhláška MZ SR č. 164/1997 Z.z. o zdravotnej spôsobilosti na vedenie motorového vozidla

- Vyhláška MDPaT SR č. 116/1997 Z.z. o podmienkach premávky vozidiel na pozemných komunikáciách v znení vyhlášky č. 308/1999 Z.z. a vyhlášky č. 20/2002 Z.z.

- Zákon NR SR č. 315/1996 Z.z. o premávke na pozemných komunikáciách

- Vyhláška MDPaT SR č. 311/1996 Z.z., ktorou sa vykonáva zákon č. 168/1996 Z.z. o cestnej doprave v znení vyhlášky č. 109/2003 Z.z.

- Zákon NR SR č. 168/1996 Z.z. o cestnej doprave

- Vyhláška SÚBP a SBÚ č. 208/1991 Zb. o bezpečnosti práce a technických zariadení pri prevádzke, údržbe a opravách vozidiel

- Vyhláška SÚBP a SBÚ č. 374/1990 Zb. o bezpečnosti práce a technických zariadení pri stavebných prácach

- Vyhláška SÚBP a SBÚ č. 59/1982 Zb., ktorou sa určujú základné požiadavky na zaistenie bezpečnosti práce a technických zariadení v znení vyhlášky č. 484/1990 Zb. a vyhlášky č. 374/1990 Zb. (pôvodná VI. časť Stavebné a montážne práce bola zrušená).

- NV SR č. 416/2005 Z.z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou vibráciám

- Zákon NR SR č. 82/2005 Z.z. o nelegálnej práci a nelegálnom zamestnávaní

- Zákon NR SR č. 377/2004 Z.z. o ochrane nefajčiarov

- NV SR č. 504/2002 Z.z. o podmienkach poskytovania osobných ochranných pracovných prostriedkov

- NV SR č. 444/2001 Z.z. o požiadavkách na používanie označenia, symbolov a signálov na zaistenie bezpečnosti a ochrany zdravia pri práci

- NV SR č. 40/2002 Z. z. o ochrane zdravia pred hlukom a vibráciami

- Vyhláška MŽP SR č 100/2005 Z.z., ktorou sa ustanovujú podrobnosti o zaobchádzaní s nebezpečnými látkami, o náležitostiach havarijného plánu a o postupe pri riešení mimoriadneho zhoršenia vôd

- TP 7/2005 SSC s prílohami TP 11/2006 a TP 02/2008, Použitie dopravných značiek a dopravných zariadení na označovanie pracovných miest na pozemných komunikáciách

***5. NOVÉ KONŠTRUKCIE***

Nové konštrukcie predstavujú:

- zamurovanie dverného otvoru nosnými keramickými tvárnicami POROTHERM PROFI 300 hr. 300mm.

- osadenie dvernej zárubne a interiérových dverí do kotolne

- realizáciu novej nášľapnej vrstvy (keramickej dlažby a soklu) v kotolni

- povrchová úprava stien (omietka, maľba) stien v kotolni

- vyhotovenie novej skladby podlahy v sále KD

V Starej Ľubovni: ***október 2019*** Vypracoval: ***Ing. Eva Šebrová***